Snorri var frumkvöðull sem enn er vitnað til Hið þekkta tímarit Scientific American birtir á heimasíðu sinni ítarlega umfjöllun um jarðhitanýtingu Íslendinga , allt frá Snorralaug í Reykholti til hitaveitu Orkuveitu Reykjavíkur til djúpborana eftir orkuríkum jarðhitavökva . Christopher Mims , höfundur greinarinnar , gerir að umtalsefni hitaveituvæðingu höfuðborgar landsins , sem geri að verkum að kyndikostnaður er u.þ.b. einn fimmti miðað við olíufýringuna , sem hitaveitan leysti af hólmi . Vikið er að djúpborunarverkefninu IDDP , sem nú stendur yfir . Þá megi búast við að mæta jarðhitavökva undir allt að tíföldum þeim þrýstingu , sem verið er að vinna með í dag . Orkuinnihald hans sé margfalt en á næsta áratug þurfi að yfirstíga ýmsar hindranir í hagnýtingu hans , svo sem að glíma við hugsanlega tærandi efnainnihald hans . „ Það langt þangað til þessi orka kveikir á nokkurri týru , “ er haft eftir Sverri Þórhallssyni , yfirverkfræðingi íslenskra orkurannsókna . Og blaðamaðurinn botnar greinina með því að fullyrða að afkomendur Snorra Sturlusonar , sem enn byggi þetta land , megi samt svo sannarlega vera stoltir . Í umfjölluninni er einnig vikið að forystu Íslendinga á sviði jarðhitanýtingar og tilteknar hitaveituframkvæmdir í Kína og jarðboranir í Austur Afríku . Þá er vitnað í dr. Ólaf Flóvens , forstjóra Íslenskra orkurannsókna , sem fullyrðir að jafnvel með núverandi tækni mega framleiða 20 til 30 teravattstundir raforku hér á landi . Nú séu framleiddar u.þ.b. fjórar .